«Қазақстан Республикасындағы сайлау туралы» Қазақстан Республикасының Конституциялық заңының 113-3 бабына сәйкес Шығыс Қазақстан облысында 2021 жылғы 25 шілдеде 77 ауылдық округте әкімдердің тікелей сайлауы өткізіледі.

2021 жылғы 26 маусымнан Шығыс Қазақстан облысында аудандық маңызы бар қалалардың, ауылдардың, кенттердің, ауылдық округ әкімдеріне кандидаттарды ұсыну процедурасы басталды. 2021 жылғы 6 шілдедегі жағдай бойынша облыста 237 кандидат ұсынылды. Кандидаттардың 36,29% саяси партиялардан ұсынылып, қалған - 63,17% өзін өзі ұсынғандар.

Ұсынылған кандидаттардың 90 %-ы заңнама талаптарына сәйкестікті анықтау процедурасынан өтті.

|  |  |  |
| --- | --- | --- |
| **р/н**  **№** | **Қала, аудан** | **Ұсынылған кандидаттар саны** |
| 1 | Семей қаласы | 13 |
| 2 | Абай ауданы | 16 |
| 3 | Аягөз ауданы | 21 |
| 4 | Бесқарағай ауданы | 6 |
| 5 | Бородулиха ауданы | 3 |
| 6 | Глубокое ауданы | 18 |
| 7 | Жарма ауданы | 10 |
| 8 | Зайсан ауданы | 13 |
| 9 | Алтай ауданы | 18 |
| 10 | Катонқарағай ауданы | 15 |
| 11 | Көкпекті ауданы | 9 |
| 12 | Күршім ауданы | 12 |
| 13 | Тарбағатай ауданы | 13 |
| 14 | Ұлан ауданы | 21 |
| 15 | Үржар ауданы | 34 |
| 16 | Шемонаиха ауданы | 15 |
| **Жиыны:** | | **237** |

Қазіргі уақытта сенімді тұлғалармен ауылдық деңгейдегі әкімдердің кандидаттарына сайлаушылардың қолдау қолдарын жинау процедурасы жүргізілуде. Аумақтық сайлау комиссияларымен төлқұжат қызметі қызметкерлерін тарта отырып, қолдардың растығын тексеру жүргізілуде және тиісті хаттамалар ресімделеді.

2021 жылғы 6 шілдедегі жағдай бойынша Шығыс Қазақстан облысында аудандық маңызы бар қалалардың, ауылдардың, кенттердің, ауылдық округ әкімдеріне 57 кандидат тіркелді.